מיקה בן שאול

מיקה בן שאול (נולדה ב-18 ביולי 1990) היא משוררת ושחקנית ישראלית. יוצרת המופע "לסביהונסט" בתיאטרון הבימה. בן שאול נולדה בניו יורק, ארצות הברית, ועלתה לישראל עם משפחתה בגיל 5. כשהייתה בת 14 שבה עם משפחתה לארצות הברית, לפאלו אלטו בקליפורניה. כעבור ארבע שנים חזרה לישראל על מנת להתגייס לצה"ל. בשירותה בצה"ל הייתה מפקדת וסמלת של חיילי מקא"ם בבסיס חוות השומר. בשנת 2011 החלה לימודי משחק בבית הספר למשחק ולתיאטרון בית צבי, אותם סיימה בשנת 2014 עם ציון לשבח בתחרות מלגות על שם אוהד ניסים, וכזוכת תחרות המלגות על שם הדסה ורפאל קלצ'קין. בשנים אלה הופיעה בתפקידים ראשיים ב-10 הצגות שונות במסגרת תיאטרון בית צבי, ובהצגה נוספת בתיאטרון הספרייה. בשנת 2015 הייתה בין היוצרות והמשתתפות של המופע "שלוש סיבות" – מופע שירי משוררים גאים שהוצג בצוותא תל אביב, לאחר שנחל הצלחה קודם לכן במסגרת פסטיבל התרבות במרכז הגאה בתל אביב. במופע השתתף גם הסופר והמשורר האיראני פיאם פילי, שנמלט מאיראן בשל היותו הומוסקסואל, וכתב על כך ביצירתו. עוד בשנה זו השתתפה מיקה במחזה "אסירות תודה" שהוצג באוניברסיטת תל אביב בבימוי אנה מינייב, תלמידת תואר שני לבימוי בחוג לאמנות התיאטרון באוניברסיטה. בקיץ 2016 יצרה את המופע "לסביהונסט" – מופע שירים ומערכונים מקוריים על נשים שאוהבות נשים, בהפקת רעות נגר, שבו היא משחקת בתפקיד ראשי. המופע הוצג תחילה במרכז הגאה בתל אביב-יפו, ולאחר מכן בתיאטרון הלאומי "הבימה" ובתיאטראות בכל רחבי הארץ. נכון לאוקטובר 2019 הוצג המופע 54 פעמים. בשנה זו החלה לפרסם שירים מפרי עטה בעמוד בשם "שירי מיקה", ברשתות החברתיות פייסבוק ואינסטגרם. ספרה הראשון, "בואי לעמוקים", ובו אסופה משירים אלה יצא לאור באותה שנה. מיקה ממשיכה לפרסם משיריה גם ברשתות החברתיות, ונכון לפברואר 2022 מונה עמוד הפייסבוק "שירי מיקה" כ-48 אלף עוקבים ועמוד האינסטגרם כ-113 אלף. בשנת 2017 נבחרה לאחת מעשר תגליות השנה בתרבות באתר "סלונה" – פורטל הנשים והבלוגים הגדול בישראל. בשנת 2018 סיימה לימודי תסריטאות ב"חשיפה" – בית הספר לאומנויות התקשורת, הטלוויזיה והמולטימדיה של האוניברסיטה הפתוחה. בחנוכה של אותה שנה, ובפורים 2019 שיחקה במחזמר הילדים "הברווזון המכוער". במאי 2019 יצא לאור ספרה השני, "בטחי בקולך", וביוני 2021 יצא לאור ספרה השלישי, "כספר פתוח". בנוסף היא מופיעה ברחבי הארץ עם מבחר משיריה. נכון ל-2022, מתגוררת בתל אביב. בואי לעמוקים, ספרי ניב, 2016 בטחי בקולך, ספרי ניב, 2019 כספר פתוח, ספרי ניב, 2021 מדיה וקבצים בנושא מיקה בן שאול בוויקישיתוף אתר האינטרנט הרשמי של מיקה בן שאול מיקה בן שאול, ברשת החברתית פייסבוק מיקה בן שאול, ברשת החברתית אינסטגרם מיקה בן שאול, ברשת החברתית טיקטוק מיקה בן שאול, ברשת החברתית LinkedIn מיקה בן שאול, סרטונים בערוץ היוטיוב מיקה בן שאול באתר WDG – חדשות הקהילה הגאה ריאיון עם מיקה בן שאול ורעות נגר על המופע "לסביהונסט" בתוכנית "המוסף", מתוך עמוד הפייסבוק של המופע, 16 בינואר 2017 מיקה בן שאול ברדיו החברתי הראשון, סרטון באתר יוטיוב – "בין השורות" עם שני בלקין, 2 בדצמבר 2017 "על החיים ועל הבמה", סרטון באתר יוטיוב – כתבה על מיקה בן שאול, 14 ביוני 2018 "בואי לעמוקים, למרות שהרחצה אסורה" – ריאיון עם מיקה בן שאול ברדיו 103fm‏, 5 באוגוסט 2018 ליאור אוחנה, "היה לי קשה אפילו להגיד את המילה לסבית", באתר "ידיעות אחרונות", 18 בינואר 2020 יעל פיליפוביץ', מיקה בן שאול: "המאניה דיפרסיה לא מנעה ממני להגשים את החלומות שלי" – פרוגי, 21 במרץ 2021 יובל פלוטקין, מיקה בן שאול: "במקום תמונות בביקיני, אני מעלה תמונות של הנפש שלי שבורה", באתר ynet, 29 ביוני 2021 המקום שמזכיר כמיהה חיצונית אל העיר: המקומות של מיקה בן שאול, באתר TimeOut תל אביב, 20 בדצמבר 2021 תומר אלדובי, ‏"אני לא רוצה הורות משותפת, אני סומכת על עצמי", באתר ‏מאקו‏, 29 ביולי 2022 ביקורות LET’S BE HONEST: לסביהונסט הוא המופע הכי מסעיר בעיר, באתר "הערך המוסף", 8 באוקטובר 2018 מיכאל הנדלזלץ, כשגבר סטרייט הולך למופע לסבי, באתר הארץ, 21 בספטמבר 2016 בטחי בקולך – סקירת הספרים של 'שירי מיקה', באתר סלונה, 28 באפריל 2019 מיקה בן שאול באתר בית הספר לאמנויות הבמה בית צבי ההצגה "צורה לאהבה", בתיאטרון הספרייה המופע "שלוש סיבות", באתר צוותא מיקה בן שאול על המופע "שלוש סיבות", מתוך לונדון את קירשנבאום, 30 בנובמבר 2015 ההצגה "אסירות תודה", באתר הפקולטה לאמנויות הבמה, אוניברסיטת תל אביב המופע "לסביהונסט", באתר תיאטרון הבימה לכבוד שבועות: תגליות השנה בתרבות 2017, באתר סלונה, 29 במאי 2017 הברווזון המכוער- עם מיכל ינאי - מחזמר חנוכה 2018, באתר הארץ הברווזון המכוער- עם מיכל ינאי - פורים 2019, באתר פשבר מיקה בן שאול מוציאה ספר חדש ולא מפחדת מנושאים קשים, באתר ישראל היום, 1 ביולי 2021